Miss Universe 1959

Ang Miss Universe 1959 ay ang ikawalong edisyon ng Miss Universe pageant, na ginanap sa Long Beach Municipal Auditorium sa Long Beach, California, Estados Unidos noong 24 Hulyo 1959.

Pagkatapos ng kompetisyon, kinoronahan ni Luz Marina Zuluaga ng Kolombya si Akiko Kojima ng Hapon bilang Miss Universe 1959. Ito ang unang tagumpay ng Hapon sa kasaysayan ng kompetisyon. Nagtapos bilang first runner-up si Jorunn Kristjansen ng Noruwega, habang nagtapos bilang second runner-up si Terry Huntingdon ng Estados Unidos.

Mga kandidata mula sa tatlumpu't-apat na mga bansa at teritoryo ang lumahok sa kompetisyong ito. Pinangunahan ni Byron Palmer ang kompetisyon.

 Kasaysayan 

 Pagpili ng mga kalahok 
Ang mga kalahok mula sa tatlumpu't-apat na mga bansa at teritoryo ay napili upang lumahok sa kompetisyon. Isang kandidata ang nailuklok ng mga pageant organizer upang kumatawan sa kanilang bansa/teritoryo.

 Mga pagluklok 
Iniluklok si Sodsai Vanijvadhana, isang exchange student sa UCLA, ng mga pageant organizer kasama ang koordinasyon mula sa Royal Thai Consulate sa Los Angeles bilang kandidata ng Taylandiya sa Miss Universe.

 Mga unang pagsali, pagbalik, at pag-urong sa kompetisyon 
Unang sumali sa edisyong ito ang mga bansang Bulibya, Burma, at Luksemburgo, Bumali sa edisyong ito ang mga bansang Taylandiya na huling sumali noong 1954; at Austrya, Lupangyelo, at Turkiya na huling sumali noong 1957. 

Hindi sumali ang mga bansang Alaska, Australya, British Guiana, Singapura, at Tsile sa edisyong ito matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok. Inilukok ang first runner-up ng Miss Venezuela 1957 na si Berta Gisela Dávila upang kumatawan sa Beneswela sa edisyong ito, ngunit hindi ito nagpatuloy dahil sa personal na dahilan. Hindi sumali sina Valerie Hardie ng Kanlurang Indies, Elvira Dos Santos ng Paragway, at Alita Visser ng Suriname sa edisyong ito dahil sa hindi isiniwalat na dahilan. 

Dapat sanang kakalahok sa edisyong ito sina Christine Matias ng Pilipinas, ngunit hindi ito nagpatuloy dahil hindi hinihikayat ng Philippine Women's University, ang unibersidad kung saan nag-aaral si Matias, na magsuot ng damit-panglangoy ang mga estudyante nito sa publiko. Si Aida Kadamani ang dapat sanang kandidata ng United Arab Republic sa kompetisyon. Subalit, bumitiw si Kadamani sa kompetisyon dahil tumanggi siyang magsuot ng damit-panglangoy sa harap ng mga huradong lalaki. Ang kaniyang kapalit na si Nawal Ramli, ay hindi rin sumali dahil nabigong sagutin ng mga pageant organizer ang mga tanong nito kung siya ay katanggap-tanggap bilang kapalit ni Kadamani. Hindi rin nagpatuloy sa edisyong ito sina Alice Elizabeth Jones ng Eskosya, Raymonde Valle ng Maruekos, Marie Jose Azur ng Martinika, Marcia Caldera ng Nikaragwa, at Tarja Nurmi ng Pinlandiya, dahil sa hindi isiniwalat na dahilan. 

Inaasahan din ang pagsali ng Indonesya sa edisyong ito, ngunit hindi ito nakapadala ng kandidata dahil sa mga protesta laban sa paglunsad ng Miss Indonesia sa Jakarta.

 Mga resulta 

 Mga pagkakalagay 
PagkakalagayKandidataMiss Universe 1959  Hapon – Akiko Kojima1st runner-up  Noruwega – Jorunn Kristjansen2nd runner-up  Estados Unidos – Terry Huntingdon3rd runner-up  Inglatera – Pamela Anne Searle4th runner-up  Brasil – Vera RibeiroTop 15  Belhika – Hélène Savigny
  Gresya – Zoitsa Kouroukli
  Israel – Rina Issacov
  Kanlurang Alemanya – Carmela Künzel
  Kolombya – Olga Pumarejo
  Lupangyelo – Sigríður Þorvaldsdóttir
  Polonya – Zuzanna Cembrowska
  Pransiya – Françoise Saint-Laurent
  Suwesya – Marie Louise Ekström
  Timog Korea – Oh Hyun-joo

 Mga espesyal na parangal 
ParangalNagwagiMiss Photogenic  Inglatera – Pamela Anne SearleMiss Congeniality  Taylandiya – Sodsai VanijvadhanaMost Popular Girl  Timog Korea – Oh Hyun-joo

 Kompetisyon 

 Pormat ng kompetisyon 
Tulad noong 1955, labinlimang mga semi-finalist lang ang napili at ibinunyag sa paunang kompetisyon na binubuo ng swimsuit competition at evening gown competition. Ang labinlimang mga semi-finalist ay magbibigay ng isang maikling talumpati gamit ang kanilang sariling wika. Pagkatapos nito, lumahok sa swimsuit competition at evening gown competition ang mga semi-finalist, at kalaunan ay napili ang limang pinalista.

 Komite sa pagpili 

 Ghislaine Rendon de Amador – Ekwadoryanong iskulptor
 Maxwell Arnow – Amerikanong direktor
 Claude Berr – miyembro ng komite ng Miss Europe
 Christy Fox – Amerikanong kolumnista para sa Los Angeles Times
 Palmi Ingvarsson – Kritiko sa sining mula sa Lupangyelo
 James H. Noguer – Propesor ng wikang banyaga sa Long Beach State College
 Vion Papamichalis – Film producer
 Joseph Ruttemberg – Amerikanong photojournalist at cinematographer
 Vincent Trotta – Artistic director ng Paramount Pictures
 Paul Wellmann – Amerikanong mamamahayag

 Mga kandidata 
Tatlumpu't-apat na kandidata ang lumahok para sa titulo.
Bansa/TeritoryoKandidataEdadBayan Arhentina20Buenos Aires Austrya19Viena Belhika24Bruselas Brasil19Rio de Janeiro Bulibya19La Paz Burma19Yangon Dinamarka18Copenhague Ekwador19Guayaquil Estados Unidos19Mount Shasta Gresya18Atenas Guwatemala18Lungsod ng Guatemala Hapon22Tokyo Hawaii21Honolulu Inglatera21Surrey Israel19Tel-Abib Italya18Trento Kanada25Ancaster Kanlurang Alemanya19Berlin Kolombya20Barranquilla Kosta Rika20Heredia Kuba19Havana Luksemburgo19Grevenmacher Lupangyelo18Reikiavik Mehiko18Lungsod ng Mehiko Noruwega18Moss Olanda21Rotterdam Peru18Callao Polonya19Varsovia Pransiya18Neuilly-Plaisance Suwesya20Sundsvall Taylandiya22Bangkok Timog Korea19Seoul Turkiya19Istanbul Urugway20Montevideo

 Mga tala 

 Mga sanggunian 

 Panlabas na kawing